《肃州八景 其二 北陌平沙》
明代·戴弁

北上高楼接大荒，塞原如掌思茫茫。朔风怒卷黄如雾，夜月轻笼淡似霜。

弱水西流青海远，将台南去黑山长。远人遥指斜阳外，蔓草含烟古战场。

作者简介：（1390—1454）明江西浮梁人，字士章。永乐十二年举人。授崇阳县学训导，擢兵科给事中，累官广东参政。黄萧养起事，弁往劝谕解散，义军信为好官，见之皆拜。弁归，令参将武毅通谋，遂杀萧养。升左布政。